
A retina eltévedt idegsejtjei: displaced dúcsejtek eloszlásának változása az emlős retinában

A dúcsejtek (GC) a szem ideghártyájának kimeneti sejtjei. A látásban alapvető a szerepük, hiszen axonjaik összeszedődve alkotják az összeköttetést az agy többi részével, főképpen az oldalsó térdestesttel és más agyi központokkal. A GC-k legalább 20 altípusát tudjuk elkülöníteni morfológiai jegyek alapján (Völgyi 2009), de molekulárisan már több mint 40-et (Tran 2019). Azonban a szakirodalomban nem esik szó az általunk vizsgálni kívánt “displaced GC” (dispGC) sejtekről egerek esetében, amely azokat a GC-ket foglalja magába, melyek nem a ganglion sejtek rétegében találhatóak.
Vizsgálataink során GCamp3Thy1 transzgenikus egerekben mértük fel ezen sejtek regionális eloszlását SMI32 és Melanopszin immunhisztokémiai jelölésekkel kiegészítve a mintákat. Eredményeink arra mutatnak, hogy a Thy1+ és SMI32+ sejtek elhelyezkedése egy erős nazális preferanciát mutat, míg a Mel+ sejtek inkább a dorzális oldalon találhatóak meg.
Egérből származó mintáinkon kívül más emlős állatok (aranyhörcsög, makákó, humán) esetén is sikeresen kimutattuk ezen sejtek előfordulását immunhistokémiai jelöléseink értékelése után.
Nem utolsó sorban pedig egérben elkezdtük ezen sejtek morfológiai és funkcionális csoportosítását is. Funkcionális vizsgálatok során Ca2+-imaging-et végeztünk 2-foton mikroszkópia segítségével, ezáltal tudtuk a vizsgált sejtek fényválaszait lekövetni. Ezen eredmények alapján eddig ON- és OFF-típusú dispGC-ket sikerült beazonosítanunk.



